ຜູ້ພິພາກສາສະຫະລັດ ຕັດສິນວ່າ ການພົກ ອາວຸດປືນສັ້ນ ໃນນະຄອນຫລວງ ວໍຊິງຕັນ ບໍ່ຜິດກົດໝາຍ 
ຜູ້​ພິພາກສາ Fredrick Scullin ກ່າວ​ວ່າ ​ການຫ້າມພົກ ອາວຸດປີນສັ້ນນອກບ້ານ ຂອງອຳນາດປົກຄອງນະຄອນຫລວງ ວໍຊິງຕັນ ບໍ່ຖືກຕ້ອງຕາມ ລັດຖະທຳມະນູນ.
ຜູ້ພິພາກສາ ລັດຖະບານກາງ ສະຫະລັດ ທ່ານນຶ່ງ ໄດ້ຕັດສິນວ່າ ການຫ້າມບໍ່ໃຫ້ພົກອາວຸດປືນສັ້ນຕິດໂຕ ຢູ່ໃນຄະຄອນຫລວງ ວໍຊິງຕັນ ດີ ຊີ ນັ້ນ ບໍ່ຖືກຕ້ອງ ຕາມລັດຖະທຳມະນູນ ຄຳຕັດສິນດັ່ງກ່າວ ທີ່ໄດ້ເປີດເຜີຍອອກເມື່ອວັນເສົາວານນີ້ ແມ່ນ ເປັນການຕ່າວປີ້ນ ການຫ້າມຂອງອຳນາດປົກຄອງເມືອງຫລວງ ບໍ່ໃຫ້ພົກປືນຢູ່ໃນທີ່ສາທາລະນະ ຜູ້ພິພາກສາ Fredrick Scullin ກ່າວວ່າ ໃນຄວາມຄິດເຫັນຂອງ ທ່ານນັ້ນ “ແມ່ນບໍ່ມີພື້ນຖານໃດໆອີກ ທີ່ສານແຫ່ງນີ້ຈະສາມາດ ອ້າງອິງເພື່ອລົງຄວາມເຫັນ ວ່າ ການຫ້າມຂອງວໍຊິງຕັນດີຊີ ບໍ່ໃຫ້ ສາທາລະນະຊົນພົກປືນສັ້ນທີ່ພ້ອມສຳຫລັບຍິງ ຢູ່ນອກເຮືອນນັ້ນ ເປັນການຫ້າມທີ່ຖືກ ຕ້ອງຕາມລັດຖະທໍາມະນູນ ບໍ່ວ່າພາຍໃຕ້ການພິຈາລະນາຢ່າງລະອຽດໃນລະດັບໃດກໍຕາມ " ຍັງບໍ່ເປັນທີ່ແຈ້ງຂາວໃນທັນທີນີ້ເທື່ອວ່າ ນະຄອນຫລວງ ມີຄວາມຕັ້ງໃຈທີ່ຈະອຸທອນການຕັດສິນນັ້ນ ຫລືບໍ່ ເມືອງຫລວງຂອງສະຫະລັດ ມີກົດໝາຍຫ້າມທຸກຄົນ ພົກອາວຸດປືນສັ້ນຢູ່ນອກເຮືອນ ບັນດາຜູ້ສະໜັບສະໜູນການພົກປືນສັ້ນ ມັກອ້າງອີງການໂຕ້ແຍ້ງຂອງເຂົາເຈົ້າໃສ່ ບົດ ດັດແກ້ ລັດຖະທຳມະນູນສະຫະລັດ ບົດທີສອງ ທີ່ກ່າວວ່າ: